Мухьаммад аш-ШафиӀи
Абу ӀабдуллахӀ Мухьаммад ибн Идрис аш-ШафиӀи аль-МуттӀалиби аль-Къураши (Ӏаьр. أبو عبد الله محمَّد بن إدريس الشافعيّ المُطَّلِبيّ القرشيّ‎‎; 767 шеран 28 август, ГӀазза, Ӏаббасийн халифат — 820 шеран 20 январь, Фустат, Мисар, Ӏаббасийн халифат) — иза бусалба Ӏеламстаг а, факъихӀ (бусалба бакъо йевзарг) а, тафсиран а, хьадисан а Ӏилмангахь имам а ву. Суннатхошна гергахь веачу имамах кхоалгӀаниг ву. ШафиӀийн мазхӀаб диллинарг а, усулул-фикъхӀан Ӏилманан бухбиллархо а ву. Дуккха а Ӏеламнаха хестийна иза, имам Ахьмад ибн Хьанбала шен хьокъехь дешнаш аллалц: «Аш-ШафиӀи дуьненен малх санна а, нехан дика санна а вара».